**(Dez)legări**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nimic nu ne leagă pe noi,

Nici firul acela subțire

Din caierul tors cu iubire,

Când noaptea cădea peste foi

Sau poate ne leagă ceva,

Blestemul acesta, străine,

Ce tot mai aproape de tine

M-aduce, mă smulge, mă vrea.

Pe noi nu ne leagă nimic

Și totuși, ne ține-mpreună

Un vis, o dorința nebună

De-a fi intangibili, un pic.

- Nu știu ce ne leagă-ntr-atât,

Dar zborul nu-i zbor fără tine,

N-am aripi şi nu ştiu pe cine

Să chem sub un cer mohorât.

Nimic nu ne leagă, dar noi

Nu rupem nici lanţul de care,

În zilele-acestea impare,

Ne ţinem cu teamă-amandoi.

Sau poate ne leagă un vis,

Blestemul iubirii ce-şi scrie

Pe foi de nelinişti solie.

Din Eden căzuți în abis

Ne leagă mai mult decât ştiu,

Emoţii ce-aleargă prin sânge,

Peniţa de foc care plânge,

Când tu îmi şopteşti că-i târziu.

Liliana Trif Ioan Grigoraș